
ROMÂNIA
JUDEȚUL BISTRIȚA-NĂSĂUD
COMUNA ȘANȚ
[bookmark: _GoBack]NR. 5173 DIN 21.09.2026

ANUNȚ CONCURS
ocupare post vacant
	Primăria comunei Șanț, cu sediul în județul Bistrița-Năsăud Comuna Șant, Str. Principală nr. 92, organizează concurs în vederea ocupării unui post temporar vacant de TEHNICIAN ASISTENȚĂ SOCIALĂ (COD COR 341201), post înființat în afara organigramei, de personal contractual, în cadrul echipei comunitare pentru implementarea proiectului ”Furnizare de servicii integrate în comunitățile rurale – facilitatea accesului persoanelor vulnerabile la servicii de bază eficiente și de calitate”, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027
INFORMAȚII GENERALE PRIVIND POSTUL:
Denumirea postului: Tehnician asistență socială, Cod COR 341201;
Nivelul postului: execuție, membru în Echipa Comunitară Integrată (ECI);
Durata muncii: 8 ore/zi pe perioada de implementare a proiectului;
Locul de desfășurare a activității: sediul PRIMĂRIEI COMUNEI ȘANȚ, SAT ȘANȚ, COMUNA ȘANȚ, JUDEȚUL BISTRIȚA-NĂSĂUD, NR. 92.

Scopul principal al postului:
· Asistă persoanele din comunitate aflate în nevoie, implicându-se în identificarea, înţelegerea, evaluarea corectă şi soluţionarea problemelor, în cadrul echipei comunitare integrate, pentru reducerea suprapunerilor, armonizarea resurselor şi crearea unui proces sustenabil de ieşire din starea de sărăcie şi integrare socială şi economică
· Sprijină asistentul social pe tot parcursul actului profesional al acestuia (diagnoză și intervenție)
 
CONDIȚII GENERALE DE PARTICIPARE:
Condiții generale care trebuie îndeplinite de o persoană pentru a putea participa la concurs:
1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
1. cunoaşte limba română, scris şi vorbit;
1. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
1. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
1. îndeplineşte condiţiile de studii în specialitate şi, după caz, alte condiţii specifice potrivit cerinţelor postului scos la concurs;
1. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
1. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
1. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
1. îndeplineşte alte condiţii generale în funcţie de specificul postului.

CONDIȚII SPECIFICE DE PARTICIPARE:
	DOMENIU
	POST
	CONDITII SPECIFICE DE PARTICIPARE

	ASISTENȚĂ SOCIALĂ
	TEHNICIAN ASISTENȚĂ SOCIALĂ
	Studii de specialitate:
Minim studii medii (12 clase); 
Cursuri de calificare profesională de Tehnician Asistență Socială;
Disponibilitate pentru deplasări
Utilizează eficient instrumente specifice TIC în vederea colectării de date specifice, realizării de rapoarte, etc. Capacitate de a prelucra date primare; 
Competențe de comunicare scrisă şi verbală, de relaționare;
Abilități de lucru individual și în echipă;
Disponibilitate de a participa la cursurile de formare din cadrul proiectului.


ATRIBUȚIILE POSTULUI:
0. administrează și implementează programe de asistență socială și servicii comunitare și asistă persoanele pentru rezolvarea problemelor personale şi sociale;
0. în lipsa asistentului social, acționează ca persoană de contact pentru beneficiari și membrii familiilor acestora;
0. introduce date și informații în baze de date referitoare la măsurile de asistență socială;
0. participă, după caz, la realizarea documentelor referitoare la beneficiari (analizează, verifică și obține documente necesare asistentului social);
0. participă, după caz, sub coordonarea/împreună cu asistentul social la intervenții care presupun punerea în aplicare a măsurilor de urgență pentru asigurarea siguranței persoanelor vulnerabile;
0. participă la organizarea întâlnirilor echipei de specialiști cu beneficiarii şi membrii familiilor acestora;
0. asistă și observă interacțiunea dintre beneficiar și membrii familiei: oferă informații asupra rolului familiei, vieții de familie, parentingului, sprijină dezvoltarea comportamentelor pozitive, observă şi anunță asistentul social despre interacțiunea dintre beneficiar şi familia acestuia;
0. culege informații necesare asistentului social în realizarea evaluării;
0. furnizează informații despre alte servicii şi asistă beneficiarul în procesul de accesare a acestora;
0. organizează și însoțește, după caz, transportul beneficiarilor la întâlniri cu alți specialiști/servicii;
0. intermediază și susține comunicarea dintre asistentul social, alți specialiști și beneficiar și familia acestuia (telefonic, electronic, etc)
0. întocmește rapoarte de vizită, de întâlnire, completează fișe de observație, note telefonice, sinteze și analize necesare în activitatea de monitorizare și raportare;
0. oferă suport pentru dezvoltarea deprinderilor de viață pentru beneficiar și membrii familiei acestuia;
0. efectuează muncă de teren/deplasări în teren și muncă în echipă;
0. se implică în gestionarea situațiilor conflictuale și comportamentelor agresive;
0. indexează și arhivează documentele din dosarul beneficiarului, conform procedurilor existente;
0. informează asistentul social despre respectarea termenelor și planificărilor;
0. se documentează permanent și diseminează, după caz, informații cu privire la rețeaua de servicii sociale teritoriale, precum și a altor servicii sociale necesare persoanelor vulnerabile din comunitate;
0. identifică și transmite asistentului social informații despre noi servicii sau resurse ce pot fi implicate în intervenție;
0. completează, verifică și transmite documentele solicitate pentru obținerea de beneficii sociale pentru beneficiar;
0. participă la realizarea evaluării de nevoi a comunității locale și întocmirea documentelor necesare elaborării strategiilor de dezvoltare;
0. realizează raportări către asistentul social privind relația cu beneficiarii și familiile acestora: vizite, întâlniri, menținerea relației dintre beneficiarii de asistență socială și familiile acestora;
0. participă la întâlnirile de supervizare lunară realizate de asistentul social.
Procentele de timp alocate fiecărei categorii de activități:
· cel puțin 70% din norma de lucru a tehnicianului asistență socială va fi alocată activităților centrate pe beneficiar (participare la identificare, evaluare nevoi, informare, referire, monitorizare, consiliere, sprijin si acompaniere);
· cel puțin 15% din norma de lucru a tehnicianului asistență socială se va aloca pentru activități centrate pe dezvoltarea capacității unității/autorităților locale/SPAS, prin participarea la activități de formare și dezvoltare profesională, consolidare structuri comunitare consultative, cooperare locală intersectorială, raportare etc.

DOSARUL DE CONCURS:
1. formularul de înscriere la concurs care contine și declarația de consimțământ privind prelucrarea datelor cu caracter personal;
1. copia actului de identitate sau orice alt document care atestă identitatea, potrivit legii, după caz (semnată de candidat);
1. copia certificatului de căsătorie sau a altui document prin care s-a realizat schimbarea de nume, după caz;
1. copiile documentelor care atestă nivelul studiilor şi ale altor acte care atestă efectuarea unor specializări;
1. copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
1. Curriculum Vitae, model comun european;
1. cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului);
1. adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
1. certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din Hotărârea Guvernului 1336/2022, respectiv 10 zile lucrătoare de la data afişării anunţului pentru ocuparea unui post vacant, respectiv de 5 zile lucrătoare pentru ocuparea unui post temporar vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf, documentele fiind acceptate doar în formă lizibilă.
Nerespectarea transmiterii documentelor și a termenelor prevăzute mai sus, după caz, conduce la respingerea candidatului.
Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 Hotărârea Guvernului nr. 1336/2022, propunerea sa privind instrumentele necesare pentru asigurarea accesibilităţii probelor de concurs.

	CALENDARUL DE DESFĂŞURARE A CONCURSULUI:
	Nr. Crt.
	Activitate
	Data
	Ora

	1.
	Data postării/publicării anunțului
	22.09.2026
	08,00

	2.
	Data limită de depunere a dosarelor
	02.10.2026
	16,00

	3.
	Selecția dosarelor
	05.10.2026
	10,00

	4.
	Afișarea selecției dosarelor
	05.10.2026
	12,00

	5.
	Termen limită pentru depunerea contestațiilor privind selecția dosarelor
	06.10.2026
	12,00

	6.
	Afișarea rezultatelor la contestații
	07.10.2026
	12,00

	7.
	Proba scrisă
	19.10.2026
	11,00

	8.
	Afișarea rezultatelor la proba scrisă
	19.10.2026
	15,00

	9.
	Termen limită contestații la proba scrisă
	20.10.2026
	15,00

	10.
	Afișarea rezultatelor la soluționarea contestațiilor la proba scrisă
	21.10.2026
	12,00

	11.
	Interviul
	22.10.2026
	09,00

	12.
	Afișarea rezultatelor la proba de interviu
	22.10.2026
	11,00

	13.
	Termen limită contestații la proba de interviu
	22.10.2026
	13,00

	14.
	Afișarea rezultatelor la soluționarea contestațiilor la proba de interviu
	22.10.2026
	15,00

	15.
	Afișarea rezultatelor finale ale concursului
	22.10.2026
	16,00


BIBLIOGRAFIE :
	
DOMENIU                  POST                     BIBLIOGRAFIE ORIENTATIVĂ

	ASISTENȚĂ
SOCIALĂ
	TEHNICIAN 
ASISTENȚĂ 
SOCIALĂ
	· Legea nr. 292/2011 a asistenței sociale, cu modificările și completările ulterioare;
· Legea nr. 272/2004 privind protectia si promovarea drepturilor copilului, republicată
· Legea nr. 448/2006 privind protectia si promovarea drepturilor persoanelor cu handicap
· Legea nr. 197 / 2012 privind asigurarea calităţii în domeniul serviciilor sociale cu modificările și completările ulterioare- cu tematica: integral;
· Legea nr. 466/2004 privind Statutul asistentului social (pentru asistentul social)
· Hotîrârea de Guvern nr. 797/2017 pentru aprobarea regulamentelor-cadru de organizare şi funcționare ale serviciilor publice de asistență socială şi a structurii orientative de personal, cu modificările și completările ulterioare (Anexa C)
· Ordinul nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale (Anexa 7)
· Ordinul nr. 393/630/4236/2017 din 13 martie 2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, modificat prin Ordinul nr. 2555/2023/25017/2485/4490/2024
· Legea nr. 202/2002, privind egalitatea de sanse si de tratament intre femei si barbati, republicată, cu modificările şi completările ulterioare;
· Ordonanța de Urgență a Guvernului nr. 57/2019 privind Codul administrativ, cu modificările și completările ulterioare (Secțiunea a 4-a, Titlul III - Personalul contractual din autoritățile și instituțiile publice, CAP. I - Prevederi generale aplicabile personalului contractual din autoritățile și instituțiile publice CAP. III - Drepturi și obligații ale personalului contractual din administrația publică, precum și răspunderea acestuia).



              
 Relații suplimentare la telefon 0263379119; la adresa de e-mail : ru-civila@comunasant.ro, sau la sediul Primăriei comunei Șanț, județul Bistrița-Năsăud, persoană de contact, Inspector asistent, Pop Silvia-Aurelia.




               PRIMAR,                                                          INSPECTOR ASISTENT,
        Forogău Marian-Viorel                                                   Pop Silvia-Aurelia

